Žalba koju je 29. prosinca 2022. podnio „Sistem ecologica” production, trade and services d.o.o. Srbac protiv presude Općeg suda (drugo vijeće) od 19. listopada 2022. u predmetu T-81/21, „Sistem ecologica” production, trade and services d.o.o./Komisija
(predmet C-787/22 P)
Jezik postupka: engleski
Stranke
Žalitelj: „Sistem ecologica” production, trade and services d.o.o. Srbac (zastupnici: D. Diris, advocaat, D. Rjabynina, advocaat)
Druga stranka u postupku: Europska komisija
Zahtjevi
Žalitelj od Suda zahtijeva da::
proglasi žalbu dopuštenom i osnovanom;
ukine presudu Općeg suda od 19. listopada 2022. u predmetu T-81/21;
naloži Komisiji snošenje troškova.
Žalbeni razlozi i glavni argumenti
Prvi tužbeni razlog, koji se odnosi na povredu članka 263. UFEU-a, Uredbe br. 883/20131 i Uredbe br. 1049/20012, i povredu obveze obrazlaganja te nedostatno i proturječno obrazloženje pri ocjeni dopuštenosti tužbe za poništenje.
Drugi tužbeni razlog, koji se odnosi na povredu članka 124. Bosansko-europskog sporazuma, članka 7. stavaka 2. i 4. Protokola 5., članka 21. u vezi s člankom 51. CFR-a i Uredbe br. 883/2013 prilikom ispitivanja primjenjivog prava i OLAF-ove odgovornosti općenito, a posebno tijekom istrage od 4. prosinca 2019.
Treći tužbeni razlog, koji se odnosi na povredu žaliteljeve povlastice protiv samoterećenja tijekom istrage od 4. prosinca 2019.
Četvrti tužbeni razlog, koji se odnosi na pogrešnu primjenu odnosno tumačenje Uredbe br. 883/2013 u vezi s OLAF-ovim internim savjetodavnim i kontrolnim mehanizmom te žaliteljevim pravom na podnošenje žalbe.
Peti tužbeni razlog, koji se odnosi na nepostojanje obrazloženja te kontradiktorno obrazloženje u pogledu žaliteljeva prava na saslušanje.
Šesti tužbeni razlog, koji se odnosi na nepostojanje obrazloženja u pogledu nepristranosti glavnog direktora OLAF-a.
Sedmi tužbeni razlog, koji se odnosi na povredu i kontradiktorno obrazloženje u pogledu žaliteljeva prava na obranu, a posebno članka 9. stavka 1. Uredbe br. 883/2013 u vezi s uzorkovanjem koje je hrvatska carina provela na zahtjev OLAF-a.
____________
1 Uredba (EU, Euratom) No 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL 2013., L 248, str. 1.)
1 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)